
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 182 
                                                            din 29 noiembrie 2024
  privind aprobarea vânzării prin licitaţie publică a spațiului situat în Sighișoara, str. Gării, 
nr. 3, aflat în proprietatea S.C. Apă Termic Transport S.A.
Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 31.493/07.10.2024 şi la Consiliul Local Sighișoara cu nr. 35.875/12.11.2024, de referatul de aprobare, înregistrat cu nr. 31.492/07.10.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare;
Având în vedere prevederile Hotărârii Consiliului Local Sighişoara nr. 9/1998 privind înfiinţarea S.C. Apă Termic Transport S.A.;
Având în vedere prevederile Legii nr. 31/1990 privind societățile, republicată, cu modificările și completările ulterioare;
Având în vedere prevederile Ordonanței de Urgență a Guvernului nr. 109/2011 privind guvernanţa corporativă a întreprinderilor publice, cu modificările și completările ulterioare;
Având în vedere prevederile Legii contabilităţii nr. 82/1991, republicată, cu modificările şi completările ulterioare şi a reglementărilor contabile aplicabile;
Luând în considerare prevederile Ordonanței de Urgență a Guvernului nr. 57/2019 privind Codul administrativ, cu modificările şi completările ulterioare;
Având în vedere calitatea de acționar unic al S.C. Apă Termic Transport S.A., a Consiliului Local Sighișoara; 
Având în vedere situația juridică a terenului pe care este amplasat imobilul construcție care face obiectul prezentei hotărâri, respectiv faptul că acesta se află în proprietatea Municipiului Sighișoara – domeniul privat;
Ținând cont de faptul că, potrivit prevederilor art. 129 alin. 3 lit. ”d”, Consiliul local ”exercită, în numele unităţii administrativ - teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii;”
Având în vedere Hotărârea Consiliului de Administrație al S.C. Apă Termic Transport S.A. cu nr. 22/30.09.2024;
Având în vedere Raportul de specialitate al S.C. Apă Termic Transport S.A. cu nr. 2.013/04.10.2024, înregistrat la Municipiul Sighișoara cu nr. 31.490/07.10.2024, prin care se propune aprobarea vânzării prin licitaţie publică a spațiului situat în Sighișoara, str. Gării, nr. 3, aflat în proprietatea S.C. Apă Termic Transport S.A.;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. “a” și lit. “c”, alin. (3) lit. “d”, alin. (6) lit. “b”, alin. (7) lit. ”s” și alin. (14), art. 139 alin. (2) și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,
                                                                        H O T Ă R Ă Ş T E:
Art. 1. Se aprobă vânzarea prin licitaţie publică a spațiului (centrală termică) situat în Sighișoara, str. Gării, nr. 3, aflat în proprietatea S.C. Apă Termic Transport S.A., înscris în Cartea Funciară nr. 57646 Sighișoara, având nr. cadastral/nr. topografic 57646-C1 și 57646-C2.
Art. 2. Se aprobă prețul minim de începere a licitației ca fiind suma de 187.050,00 lei, stabilită potrivit Raportului de evaluare, înregistrat la S.C. Apă Termic Transport S.A. cu nr. 1.813/04.09.2024, Anexa nr. 1 la prezenta hotărâre.
Art. 3. Cu ducerea la îndeplinire a prevederilor prezentei hotărâri se încredinţează S.C. Apă Termic Transport S.A. 
Art. 4. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureş şi se va aduce la cunoștinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

                 Gall Ernő

                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu 17 voturi ”pentru” și 2 ”abțineri”)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Secretar General;
  1 ex. Arhitectul Șef;
  1 ex. Direcţia Arhitect Șef;
  1 ex. Compartimentul Administrarea Domeniului Public și Privat – Direcția Arhitect Șef;
  1 ex. Compartimentul Buget, Contabilitate, Salarizare – Direcția Economică;
  1 ex. Compartimentul Juridic;
  2 ex. S.C. Apă Termic Transport S.A. 
12 ex.  
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 182/29.11.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


